**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35. panta pirmās daļas 2. un 3.punkts un 38. panta pirmās daļas 1. un 3.punkts.Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr.421) 43.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas ievaddaļā ir noteikts, ka epizootijas uzliesmojuma gadījumā dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par iznīcinātajiem kautķermeņiem un dzīvnieku izcelsmes produktiem (2.punkts) un par iznīcināto dzīvnieku barību (3.punkts). Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību vai epizootijas uzliesmojuma laikā. Dzīvnieku īpašniekam SIA “Druvas Unguri” radās zaudējumi, savā ganāmpulkā apkarojot Āfrikas cūku mēri (turpmāk – ĀCM). 2018. gada 2. augustā SIA “Druvas Unguri” saimniecībā tika konstatēts ĀCM uzliesmojums, tādēļ piespiedu kārtā tika nogalināti un iznīcināti 16 438 dzīvnieki, atsaukti dzīvnieku izcelsmes pārtikas produkti un dzīvnieku liemeņi, kā arī iznīcināta novietnē uz vietas esošā dzīvnieku barība un barības sagatavošanai iegādātās barības sastāvdaļas. 2018. gada 1. oktobrī Lauku atbalsta dienests (turpmāk – LAD) saņēma SIA “Druvas Unguri” iesniegumu par zaudējumu kompensāciju par atsauktajiem un iznīcinātajiem dzīvnieku liemeņiem un dzīvnieku izcelsmes pārtikas produktiem un precizēto iesniegumu – 2018. gada 5. novembrī, bet iesniegumu par iznīcināto dzīvnieku barību – 2018. gada 9. oktobrī un precizēto iesniegumu – 2018. gada 2. novembrī. Veterinārmedicīnas likuma 38. panta pirmās daļas 1. punktā noteikts, ka dzīvnieku īpašniekam ir tiesības saņemt zaudējumu kompensāciju par govju enzootiskās leikozes apkarošanas laikā radītajiem zaudējumiem. Viktorijas Daugavvanagas ganāmpulkā tika konstatēta govju enzootiskā leikoze, tāpēc visi ganāmpulka dzīvnieki piespiedu kārtā tika nokauti. 2018. gada 12. novembrī SIA “Kārlis viens” tika nokauti trīs V. Daugavvanagai piederošie liellopi.Veterinārmedicīnas likuma 38. panta pirmās daļas 3.punktā noteikts, ka dzīvnieku īpašniekam ir tiesības saņemt zaudējumu kompensāciju par putnu salmonelozes apkarošanas laikā iznīcinātajiem putniem, inkubējamām un pārtikas olām, kā arī par iznīcināto dzīvnieku barību. Dzīvnieku īpašniekiem Andai Didrihsonei, Valerijam Boreiko un IK “Papīrpuse” radās zaudējumi, savā ganāmpulkā apkarojot putnu salmonelozi. Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies ĀCM, putnu salmonelozes un govju enzootiskās leikozes uzliesmojuma apkarošanas laikā.Saskaņā ar noteikumiem Nr.421 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) ir sagatavots saskaņā ar noteikumu Nr.421 prasībām.Kompensācijas lauksaimniecības dzīvnieku īpašniekiem izmaksās LAD pēc naudas līdzekļu saņemšanas no valsts budžeta programmas 02.00.00 „Līdzekļi neparedzētiem gadījumiem”.Rīkojuma projekts paredz Zemkopības ministrijai (turpmāk – ZM) nodrošināt, lai valsts budžetā daļēji tiktu atgūti līdzekļi par dzīvnieku īpašniekiem izmaksātajām kompensācijām par piespiedu kārtā nogalinātajiem dzīvniekiem saskaņā ar **Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK**. Eiropas Komisijas (turpmāk – EK) noteiktais limits par dējējvistu ir 4,40 *euro*, un 75% no tā ir 3,30 *euro*. Par vaislas vistu EK noteiktais limits ir 8,00 *euro*, un 75% no tā ir 6,00 *euro*. Par iznīcināto vistas pārtikas olu EK limits ir 0,08 *euro*, un 75% no tā ir 0,06 *euro*.

|  |  |  |  |  |  |
| --- | --- | --- | --- | --- | --- |
| Dzīvnieku suga/kat. | Skaits | Noteikumu Nr.177 2.pielik. | Kopā komp. | Summa ar ES limitu | ES līdzfin. 75% |
| dējējvistas < 33 ned. vec. | 168 | 3,56 | 598,06 |  | 448,55 |
| dējējvistas < 48 ned. vec. | 127 | 2,67 | 339,09 |  | 254,32 |
| dējējvistas < 78 ned. vec. | 80 | 0.90 | 72,00 |  | 54,00 |
| Jaunputns līdz dēšanas sākšanai | 31 | 2,99 | 92,69 |  | 69,52 |
| Vaislas vista (58–64 ned.) | 46 | 6,97 | 320,62 |  | 240,47 |
| Pārtikas olas (vistu) | 148 | 0,06 | 8,88 |  | 6,66 |
| **Kopā**: |  | – | **1431,34** |  | **1073,52** |

Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | LAD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki SIA “Druvas Unguri”, Anda Didrihsone, Velerijs Boreiko, IK “Papīrpuse” un Viktorija Daugavvanaga. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem **69 678,41** ***euro***. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 1073 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 1073 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 69 679 | 0 | 0 | 0 | 0 | 0 |
| 2.1. valsts pamatbudžets | 0 | 69 679 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –69 679 | 1073 | 0 | 0 | 0 | 0 |
| 3.1. valsts pamatbudžets | 0 | –69 679 | 1073 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +69 679 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa **SIA “Druvas Unguri”** 67 810,15 *euro* apmērā, t.sk. 12 050,89 *euro* par atsauktajiem uz iznīcinātajiem kautķermeņiem un dzīvnieku izcelsmes pārtikas produktiem un 55 759,26 *euro* par iznīcināto dzīvnieku barību un barības sastāvdaļām.Atbilstoši PVD inspektora aktā Nr.64-18/10 (dzīvnieku īpašnieks iepazinies 2018. gada 10. oktobrī) norādītajai informācijai SIA “Druvas Unguri” atsauktas un iznīcinātas 2,7499 tonnas dzīvnieku kautķermeņu un dzīvnieku izcelsmes pārtikas produktu. SIA “Druvas Unguri” LAD iesniedza pavadzīmes, ar ko tika atsaukti dzīvnieku liemeņi un dzīvnieku izcelsmes pārtikas produkti, kā arī skaidrojumu, kādēļ no Mairitas Zīriņas par atsauktajiem produktiem pavadzīmē ir norādīta viena iepirkuma cena. Līdzīgs skaidrojums tika mutiski sniegts arī par produktiem, kas tika atsaukti no Gata Tisena. Kompensācijas apmērs aprēķināts atbilstoši pavadzīmēs norādītajai cenai bez PVN. Tā kā PVD aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **12 050,89** ***euro*** apmērā.Atbilstoši PVD inspektora aktā Nr.64-18/8 (dzīvnieku īpašnieks iepazinies 2018. gada 8. oktobrī) norādītajai informācijai SIA “Druvas Unguri” iznīcinātas 161,776 tonnas dzīvnieku barības un barības sastāvdaļu. Dzīvnieku īpašnieks LAD iesniedza pavadzīmes par iepirktajām barības sastāvdaļām un barības piedevām, kā arī uz vietas novietnē gatavoto barību receptes. Dzīvnieku īpašnieks iesniegumā detalizēti ir norādījis iznīcinātās barības un barības sastāvdaļu veidus un daudzumu. Kompensācijas apmēra aprēķinos izmantotas pavadzīmēs norādītās barības un barības sastāvdaļu cenas. Uz vietas saimniecībā tika izaudzēts rapsis un no tā pagatavota rapša eļļa un rapša spraukumi. Dzīvnieku īpašnieks LAD iesniedza atsevišķu iesniegumu par rapša un tā produktu pašizmaksu. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **55 759,26 *euro*** apmērā. Ar rīkojuma projektu tiek paredzēta kompensācijas izmaksa **Andai Didrihsonei** 236,74 *euro* apmērā. Atbilstoši PVD inspektora aktā Nr.2 (dzīvnieku īpašniece iepazinusies 2018. gada 30. oktobrī) norādītajai informācijai Andai Didrihsonei piespiedu kārtā nogalinātas un iznīcinātas 44 dējējvistas līdz 44 nedēļu vecumam un 30 dējējvistas līdz 48 nedēļu vecumam. Noteikumu Nr.177 2.pielikumā ir norādīts kompensācijas apmērs katrai dzīvnieku sugai un kategorijai. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **236,74 *euro*** apmērā. Ar rīkojuma projektu tiek paredzēta kompensācijas izmaksa **IK “Papīrpuse”** 1167,23 *euro* apmērā. Atbilstoši PVD inspektora aktā Nr.3 (dzīvnieku īpašnieks iepazinies 2018. gada 3. decembrī) norādītajai informācijai IK “Papīrpuse” piespiedu kārtā nogalināta un iznīcināta 81 dējējvista līdz 44 nedēļu vecumam, 62 dējējvistas līdz 48 nedēļu vecumam, 86 dējējvistas līdz 78 nedēļu vecumam, 31 jaunputns līdz dēšanas sākšanai (vista), 46 vaislas vistas 58–64 nedēļu vecumā, 9 pieaugušas pīles, 3 pieaugušas zosis, 3 pieauguši tītari, 16 jaunputni (pīles) un 148 vistu pārtikas olas. Noteikumu Nr.177 2.pielikumā ir norādīts kompensācijas apmērs katrai dzīvnieku sugai un kategorijai, kā arī par pārtikas olām. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **1167,23** ***euro*** apmērā. Ar rīkojuma projektu tiek paredzēta kompensācijas izmaksa **Valerijam Boreiko** 246,53 *euro* apmērā. Atbilstoši PVD inspektora aktā Nr.6 (dzīvnieku īpašnieks iepazinies 2018. gada 8. novembrī) norādītajai informācijai Valerijam Boreiko piespiedu kārtā nogalinātas un iznīcinātas 35 dējējvistas līdz 48 nedēļu vecumam un 43 dējējvistas līdz 33 nedēļu vecumam. Noteikumu Nr.177 2.pielikumā ir norādīts kompensācijas apmērs katrai dzīvnieku sugai un kategorijai. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija **246,53** ***euro*** apmērā. Ar rīkojuma projektu tiek paredzēta kompensācijas izmaksa **Viktorijai Daugavvanagai** 217,76 *euro* apmērā. Atbilstoši PVD inspektora aktā Nr.4 (dzīvnieku īpašniece iepazinusies 2018. gada 26. novembrī) norādītajai informācijai Viktorijai Dagavvanagai piespiedu kārtā nokautas trīs govis un divi jaunlopi. PVD dzīvnieku īpašniecei atļāva jaunlopus nokaut novietnē uz vietas. Trīs govis tika aizvestas uz SIA “Kārlis viens” kautuvi. Veterinārmedicīnas likuma 38. panta pirmās daļas 1.punkts nosaka, ka dzīvnieku īpašniekam ir tiesības saņemt zaudējumu kompensāciju par govju enzootiskās leikozes apkarošanas laikā radītajiem zaudējumiem līdz 50% no kautproduktu vidējās vērtības. LAD kompensācijas apmēra aprēķinā izmantoja informāciju par vidējo liellopa gaļas cenu atbilstošajai liemeņa kategorijai un no Lauksaimniecības datu centra saņemto informāciju par attiecīgā dzīvnieka liemeņa svaru un klasifikāciju (kategoriju). Dzīvnieku īpašniece no SIA “Kārlis viens” kautuves par nokautajām govīm saņēma atlīdzību. Kompensācijas aprēķinā tika ņemta vērā par katru govi saņemtā atlīdzība. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniecei pienākas kompensācija **217,76** ***euro*** apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Lēmums par kompensācijas apmēru pieņemts individuāli. Noteikumu Nr.177 6. punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētajiem dzīvnieku īpašniekiem nav konstatēti normatīvo aktu pārkāpumi, turklāt kaušanas brīdī dzīvnieki bija ar pietiekamu dzīvsvaru un tiem nebija konstatētas slimību izraisītas pārmaiņas, tika pieņemts lēmums par kompensāciju nesamazināšanu.Katru gadu no Eiropas Savienības budžeta līdzekļiem valstij tiek pārskaitīti līdz 75 % (ņemot vērā Eiropas Komisijas noteiktos limitus par kompensējamo vienību) no iztērētajiem līdzekļiem kompensāciju izmaksai dzīvnieku īpašniekiem par tām dzīvnieku infekcijas slimībām, par kurām ar Eiropas Komisiju ir saskaņotas uzraudzības un apkarošanas programmas. Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, ZM un LAD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Kaspars Gerhards

Vanaga 67027363

Sanita.Vanaga@zm.gov.lv